Մեզանից յուրաքանչյուրն իր ճանապարհորդությունից միշտ ակնկալում է առավելագույնը՝ առավելագույն հանգիստ, առավելագույն հարմարավետություն, առավելագույն հիշարժան վայրեր ու վառ տպավորություններ: «Գրին Վեյ» տուրիստական գործակալությունը կարողանում է արդարացնել այդ ակնկալիքները՝ բոլոր ճամփորդությունները դարձնելով առավելագույնս հաճելի և անմոռանալի: Այս տուրիստական կազմակերպությունը հիմնադրվել է 2012 թվականին: Յուրաքանչյուր տարի նոյեմբերի 1-ին նա նշում է իր հիմնադրման տարեդարձը, ամփոփում կատարած աշխատանքներն ու ձեռքբերումները. «Հիմնադրվելուց շատ կարճ ժամանակ անց մեր կազմակերպությունը կարողացավ ուրույն տեղը գրավել տուրիստական շուկայում,- «Գրին Վեյի» անցած ուղին է ներկայացնում մարքեթինգի բաժնի ղեկավար Շուշան Սարգսյանը: - Այս կարճ ժամանակում գրանցել ենք շատ ձեռքբերումներ, մասնակցել թե՛ տեղական, թե՛ միջազգային ցուցահանդեսների, ստացել բազմաթիվ մրցանակներ, որոնցից կարևորագույնը համարում ենք 2015թ-ի ապրիլի 26-ին Գերմանիայի Ֆրանկֆուրտ քաղաքում տեղի ունեցած BID բիզնես կոնվենցիայի շնորհած ոսկե մրցանակը՝ «Որակ և տեխնոլոգիա» անվանակարգում: